ኣይተ ሃብታሙ ኣበበ ኣብ ኣሜሪካ ግዝኣት ሜሪላንድ ይነብሩ። "ኣብ ሙሉእ ዕድመይ ክሪኦ ዘይተፀበኹዎ ለውጡ ክርኢ ጀሚረለኹ። ብጣዕሚ ሕጉስ እየ። ዝከኣለኒ ኩሉ ንምግባር ድልው ኮይነለኹ" ይብሉ። "እቶም ቀዳማይ ሚንስተር እጃም ዳያስፖራ እንታይ ክኸውን ከምዘለዎ ብትኽክል ገሊፆሞ ኣለዉ። ኣነን በዓልቲ ገዛይን ኣብቲ ትረስት ፈንድ ተሳትፎ ንምግባር ድልዋት ኢና" ክብሉ'ውን ወሲኾም። ምንጪ ስእሊ, Getty Images መግለጺ ስእሊ, በዚ መንገዲ እቲ ዝድለ መጠን ገንዘብ ምርካብ ከምዝኸብድ ዝዛረቡ ኣለዉ ኣብ እንግሊዝ ዝነብሩ ኣይተ ጳውሎስ ኣያሌው "ብዘይ ዴሞክራስን ሕግን ክመርሕ ዝፀንሐ መንግስቲ ሕዚ ገንዘብ ኣዋፅኡ ምባሉ ንዓይ ተኣማንነት የብሉን። ካብ ደገ ዝመፅእ ገንዘብ ናይ ምምሕዳር ዓቕሚ የብሎምን። ህዝቢ'ውን ኣይመረፆምን። ኣብታ ሃገር ዘሎ ብልሽውና ክባኣኣስ ካብ ምግባር ወፃኢ ነቲ ህዝቢ ዝህቦ ረብሓ የለን" ክብሉ ነቲ ትረስት ፈንድ ይቃወሙ። ብኣንፃሩ ኣብ ኣሜሪካ ግዝኣት ቨርጂንያ እትነብር ፀደይ ብዙኣየሁ " እቶም ቀዳማይ ሚንስተር ዝበልዎ ንምፍፃም ድልውቲ እየ። ንሕና እንደልዮም ሰባት ኣካል እቲ ትረስት ፈንድ ኮይኖም ነቲ ኣፈፃፅማ ዝገልፅ እዋናዊ ፀብፃባት ከቐርቡልና ጥራሕ ኢና ንደሊ" ኢላ። ያሬድ ጌታቸው ኣብ ኣሜሪካ ዝነበር በዓል ሞያ ቴክኖሎጂ ሓበሬታ እዩ። ንሓሳብ ቀዳማይ ሚንስትር ብእወንታ ተቐቢሉ'ሎ። "እቶም ቀዳማይ ሚንስትር ነዚ ሓሳብ ከየልዓልዎ'ውን ንቤተሰብና ከመይ ክንረድእ ከምዝግባኣ ንዘራረበሉ ዝነበረና ዛዕባ'ዩ" ክብል የረድእ። "ንሃገሩ ብገንዘብ ክሕግዝ ዝደሊ ብዙሕ ሰብ ኣሎ። ይኹን ዳኣ'ምበር እቲ ዝተኣኻኸበ ገንዘብ 'ንመዕደጊ ኣፅዋር ይውዕል'፤ 'ብብልሽውና ይጠፋፋእ' ዝብሉ ስግኣታት ካብቲ ሰናይ ድልየትና ይገትኡና። ግሉፅነትን ተሓታትነትን ዘለዎ ኣሰራርሓ እንተሃልዩ ግን ካባና ዘድሊ ኩሉ ንምግባር ድልዋት ኢና" ክብል ወሲኹ ገሊፁ። ሓሳብ ምሁራት ቁጣባ ፕረዚደንት ኣብያተ ምኽሪ ንግዲ ኢትዮጵያ ከምኡ'ውን ኣዲስ ኣበባ ኮይኖም ዘገልገሉ ሕዚ ግን ኣብቲ ስራሕ ዘይርከቡ ኣይተ ክቡር ገና ንሓሳብ ቀዳማይ ሚንሰትር ኣብይ ኣይቕበሉን። "እዚ ትረስት ፈንድ ናይ ምጥያሽ ሓሳብ ነቲ ካብ ደገ ዝመፅእ ገንዘብ ካብ ምጥንኻር ዝሰገር ካልእ ረብሓ የብሉን" ይብሉ። "ብዛዕባ ብዙሕ ገንዘብ ኢና ንዛረብ ዘለና። እቶም ቀዳማይ ሚንስትር ይብልዎ ዘለዉ መጠን ገንዘብ ካብ ማክያቶ ብዝእከብ ገንዘብ ዝተኣኻኸብ ኣይኮነን። ኣብታ ሃገር ንዘሎ ፋይናንሳዊ ቅልውላው ንምህዳእ ዝመፀ ሓሳብ እንተኾይኑ ብዙሕ ከኽይድ ዘኽእል ስለዘይኮነ መሊስካ እንተዝሕሰበሉ እብል" ክብሉ ሓሳቦም የጠናኽሩ። ኣይተ ክቡር ገና "ኣነ ብውልቀይ ንዳያስፖራ ኣይኣምንን። ብርግፅ ኣብ ቁጠባ እታ ሃገር ናይ በዓሉ እጃም ከምዘለዎ እግንዘብ። ይኹን ደኣ'ምበር ቆላሕታ ሂብካ ክስርሓሉ ዝግባእ ነቲ ኣብ ውሽጢ ዘሎ ሃብቲ ክኸውን ኣለዎ" ዝብል ሓሳብ ኣለዎም። ካልእ ምሁር ቁጠባ ዶክተር ኑሩ ሰይድ ብዛዕባ ዓቕሚ ዳያስፖራ "ኢትዮጵያውያንን ትውልደ ኢትዮጵያውያንን ናብታ ሃገር ዝልእኽዎ መጠን ገንዘብ፡ እታ ሃገር ናብ ደገ ሰደድ ብምልኣኽ ካብ እትረኽቦ ኣታዊ ብኽልተ ዕፅፊ ይበልፅ" ክብሉ ይዛረቡ። ቀዳማይ ሚንስትር ኣብይ ንዓቕሚ እቲ ዳያስፖራ ስለዝተገንዘቡ ፃውዒት ከምዘቕረቡ ዝገልፁ ዶክተር ኑሩ "ቅድሚ ሕዚ ንመንግስቲ ንምጉዳእ ብምሕሳብ ዳያስፖራ ናብ ዓዲ ገንዘብ ከይልእኽ ዝተፈላለዩ ጎስጓሳት ይካየዱ ነይሮም። ካብ ሕጊ ወፃኢ ገንዘብ ክኣቱ'ውን ይግበር ነይሩ። ሕዚ ግን ዓቕሚ እቶም ቀዳማይ ሚንስትር ነዚ ከትርፍ እንተኺኢሉ እታ ሃገር ክትርባሕ'ያ" ኢሎም። እቲ ዝድለ ገንዘብ ግን በቲ ትረስት ፈንድ ክርከብ ከምዘይክእል ሓቢሮም። ተዛማዲ ትሕዝቶ 100 መዓልታት ኣብዪ ኣሕመድን ለዉጢ ፖሊሲ ቁጠባን ቀዳማይ ሚኒስትር ኣብዪ ኣሕመድ በትረ ስልጣን ካብ ዝጭብጥ ናብዚ ኣብ ዘለዉ ሒደት ኣዋርሕ፡ ዝተፈላለዩ ግንባራት ልምዓትን ፖለቲካን ኢትዮጵያ ዝተፈለየ መልክዕ ሒዞም ኣለዉ።11 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
